is en en is en en en is en en en is en is is is is is is is is is is is hbs_lat is it en is is la en is is cs ast id is is is is is is en is en is is is is is is is is is is is hbs_lat is it en is is la en is is cs ast id is is is is is is en is is is is is is id is is is is is is is is is is is is is is is is is is is is is is is is is is is is is is is is is is is is is is de is is is is is is is is is is is is is is is is is is is is is is is is is is is cs is is is is is is is hbs_lat is is is is is is is en is is is is ceb is is is is fr ceb is fi is is is sv is is is is en is is is uz is en is is en en
Sögur og ljóð | Töfrar Himins
Jón Hil Blog June 3, 2017
Hvernig líta norðurljós út í geimnum?
Hvar er hægt að sjá norðurljósin?
Hvar er hægt að sjá vetrarbrautina?
Töfrar himins Sögur og ljóð
Sögur og ljóð um norðurljós
Veit duftsins son nokkra dýrðlegri sýn
en drottnanna hásal í rafurloga?
Sjá grundu og vog undir gullhvelfdum boga!
Hver getur nú unað við spil og vín?
Sjálf moldin er hrein eins og mær við lín,
mókar í haustsins visnu rósum.
Hvert sandkorn í loftsins litum skín,
og lækirnir kyssast í silfurósum.
Við útheimsins skaut er allt eldur og skraut
Frá sjöunda himni að ránar rönd
stíga röðlarnir dans fyrir opnum tjöldum,
en ljóshafsins öldur, með fjúkandi földum
falla og ólga við skuggaströnd.
Það er eins og leikið sé huldri hönd
hringspil með glitrandi sprotum og baugum.
Nú mænir allt dauðlegt á lífsins lönd
frá lokuðum brautum, frá myrkum haugum,
og hrímklettar stara við hljóðan mar
til himins, með kristalsaugum.
Nú finnst mér það allt svo lítið og lágt,
sem lifað er fyrir og barizt er móti.
Þó kasti þeir grjóti og hati og hóti,
við hverja smásál ég er í sátt.
Því bláloftið hvelfist svo bjart og hátt.
Nú brosir hver stjarna, þótt vonirnar svíki,
og hugurinn lyftist í æðri átt,
nú andar guðs kraftur í duftsins líki.
Vér skynjum vorn þrótt, vér þekkjum í nótt
vorn þegnrétt í ljóssins ríki.
Hve voldugt og djúpt er ei himinsins haf
og hásigldar snekkjur, sem leiðina þreyta.
Að höfninni leita þær, hvort sem þær beita
í horfið – eða þær beygja af.
En aldrei sá neinn þann, sem augað gaf,
– og uppsprettur ljóssins ei fundnar né skýrðar.
Með beygðum knjám og með bænastaf
menn bíða við musteri allrar dýrðar.
En autt er allt sviðið og harðlæst hvert hlið
og hljóður sá andi, sem býr þar.
Hin björtu blysin Guðs – Jóhannes úr Kötlum
Ég sat um kvöld og horfði hátt
og augun drógust dræmt í kaf
Ég vildi horfa húmið burt
og heiðið bak við sjá.
Og ef til vill var augasteinn minn
Ég vildi sigra sortans mátt
og sjá í gegnum hann,
því einhver þrá til æðra lífs
í æðum mínum brann.
Ég þráði meira, meira ljós
í mína veiku sál;
ég þráði glóð frá Guði sjálfum,
glóð sem væri ei tál.
Þá kviknaði allt í einu snöggt
Og sjá, hin björtu blysin Guðs
sér brugðu í fagran leik.
Þau þutu víða vegu geims
og vóðu blámans hyl,
Að lýsa þeirra Drottins dýrð
ei dauðleg tunga kann,
en helga nálægð himinsins
mitt hjarta þegar fann.
Og lúin sál mín lagðist þar
við lífsins bjarta ós,
og svalg á einu augnabliki
Þá barnið hló í brjósti mér,
og birtan varð mín hlíf.
Ég heyrði Drottins hjarta slá,
þá hvarf mér dauði og Elíf.
Ég sá við undralampans ljós
úr ótal slíkum augnablikum
Snæfellsnes er vettvangur margra sagna og ljóða. Eru til einhverjar sögur og ljóð um norðurljós af Snæfellsnesi? Þessi panoramamynd er úr Kolgrafarfirði þar sem mörg hundruð þúsund tonn af síld syntu á land fyrir nokkrum árum og dóu..
Fögur er sú stund.
Nú ríkir lottning ein.
finn þína við mína.
Þessi flugvél á Sólheimasandi á sér sögu og hundruð ferðamanna skoða hana á hverjum degi. Myndir þú vilja semja sögu og/eða ljóð um flugvélina og tengja við norðurljós?
Spirit of the Northern Lights – saga